Հավելված

Հայաստանի Հանրապետության Տարածքային կառավարման

 և արտակարգ իրավիճակների նախարարի

<19> սեպտեմբերի 2014 թվականի № 826-Ա հրամանի

**ՈւՂԵՑՈւՅՑ**

**ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԱՐՏԱԿԱՐԳ ԻՐԱՎԻՃԱԿՆԵՐԻ ՆԱԽԱՐԱՐՈւԹՅԱՆ ԱՇԽԱՏԱԿԱԶՄԻ ՓՐԿԱՐԱՐ ԾԱՌԱՅՈւԹՅԱՆ ՏՐԱՆՍՊՈՐՏԱՅԻՆ ԵՎ ՏԵԽՆԻԿԱԿԱՆ ՄԻՋՈՑՆԵՐԻ Ու ՍԱՐՔԱՎՈՐՈՒՄՆԵՐԻ ՇԱՀԱԳՈՐԾՄԱՆ**

1. **ԸՆԴՀԱՆՈւՐ ԴՐՈւՅԹՆԵՐ**
2. Սույն ուղեցույցով սահմանվում է Հայաստանի Հանրապետության (այսուհետ` ՀՀ) Տարածքային կառավարման և արտակարգ իրավիճակների նախարարության (այսուհետ՝ ՏԿԱԻՆ) աշխատակազմի փրկարար ծառայության (այսուհետ՝ ՓԾ) տրանսպորտային և տեխնիկական միջոցների ու սարքավորումների (այսուհետ` միջոցներ և սարքավորումներ) շահագործման` դրանց օգտագործման, տեխնիկական զննության, սպասարկման, վերանորոգման, հաշվառման և պահպանության կարգը:
3. Միջոցների և սարքավորումների շահագործումն ապահովում է դրանց տեխնիկապես սարքին վիճակում պահելը, կառուցվածքի տեխնիկական հնարավորությունների առավել օգտագործումն ու շահագործման հուսալիության առաջադրված մակարդակի պահպանումը:
4. ***Միջոցների և սարքավորումների շահագործումն իր մեջ ներառում է`***
5. միջոցների և սարքավորումների շահագործման մեջ ներառելն ու շահագործումից հանելը.
6. միջոցների և սարքավորումների տեխնիկական սպասարկումը և վերանորոգումը.
7. միջոցների և սարքավորումների հաշվառումը և պահպանումը:
8. **ՄԻՋՈՑՆԵՐԸ ԵՎ ԳՈւՅՔԸ ՇԱՀԱԳՈՐԾՄԱՆ ՀԱՆՁՆԵԼԸ ԵՎ ՇԱՀԱԳՈՐԾՈւՄԻՑ ՀԱՆԵԼԸ**

 4.ՀՀ ՏԿԱԻՆ ՓԾ ստորաբաժանումներին ամրակցված (հանձնված) միջոցների և սարքավորումների յուրաքանչյուր միավոր շահագործման է հանձնվում միայն ՀՀ ՏԿԱԻՆ ՓԾ թիկունքի և նյութատեխնիկական ապահովման վարչությունում ու տվյալ ստորաբաժանումում հաշվառվելուց հետո:

1. Միջոցների և սարքավորումների յուրաքանչյուր միավոր ընդունման-հանձնման ակտով ամրակցվում է դրա վրա աշխատող աշխատակցին:
2. Գործող նորմատիվատեխնիկական փաստաթղթերով սահմանված պահանջներին չհամապատասխանելու պատճառով հետագա շահագործման համար ոչ պիտանի դարձած միջոցները և գույքը ենթակա են շահագործումից և հաշվառումից հանվելու` որպես խոտան:

1. **ԳՈւՅՔԻ ԵՎ ՍԱՐՔԱՎՈՐՈւՄՆԵՐԻ ՏԵԽՆԻԿԱԿԱՆ ՍՊԱՍԱՐԿՈւՄԸ ԵՎ ՆՈՐՈԳՈւՄԸ**

7.Գույքի և սարքավորումների տեխնիկական բարձր պատրաստվածությունն ապահովելու և նորոգումների պահանջարկը նվազեցնելու նպատակով իրականացվում է դրանց տեխնիկական սպասարկման և նորոգման պլանային-նախազգուշական միջոցառումների համակարգ:

1. Միջոցների և սարքավորումների տեխնիկական սպասարկման և նորոգման պլանային-նախազգուշական համակարգը սահմանում է գործողությունների երկու բաղկացուցիչ մաս՝ ստուգողական ու կատարողական, և նախատեսում է դրանց որոշակի շահագործումից կամ ժամանակահատվածից հետո տեխնիկական սպասարկման գործողությունների ստուգողական և կատարողական մասերի ապահովումը:
2. ***Միջոցների և սարքավորումների տեխնիկական սպասարկման համակարգը պարունակում է գործողությունների ամբողջություն, որոնք նպատակաուղղված են դրանց`***
3. աշխատունակ և պատշաճ արտաքին տեսքի պահպանմանը.
4. աշխատանքի հուսալիությանը և անվտանգությանը.
5. տեխնիկական վիճակի ցուցանիշների վատացման ինտենսիվության նվազեցմանը.
6. խափանումների ու անսարքությունների բացահայտմանը, կանխմանը, ինչպես նաև դրանց ժամանակին վերացմանը.
7. վառելիքի և այլ շահագործման նյութերի խնայողությանը:

 10.Միջոցների և սարքավորումների տեխնիկական սպասարկման և նորոգման որոշ գործողություններ (յուղման և նմանօրինակ այլ գործողություններ) կարող են կատարվել պլանային կարգով՝ առանց նախնական ստուգման:

1. Սույն ուղեցույցով սահմանվող տեխնիկական սպասարկման և նորոգման պլանային-նախազգուշական համակարգը ներառում է միջոցների և սարքավորումների աշխատունակ վիճակի ապահովման համար անհրաժեշտ միջոցների, նորմատիվատեխնիկական փաստաթղթերի և կատարողների ամբողջությունը:
2. **ՄԻՋՈՑՆԵՐԻ ԵՎ ԳՈւՅՔԻ ՏԵԽՆԻԿԱԿԱՆ ՍՊԱՍԱՐԿՈւՄԸ**

 12.***Միջոցների և սարքավորումների տեխնիկական սպասարկումը, ըստ կատարվող աշխատանքների պարբերականության և աշխատատարության, բաժանվում է հետևյալ տեսակների`***

1. ամենօրյա տեխնիկական սպասարկում.
2. պարբերական՝ որոշակի օգտագործումից (աշխատատևությունից) հետո կատարվող տեխնիկական սպասարկում.
3. սեզոնային տեխնիկական սպասարկում:

 13.Ամենօրյա տեխնիկական սպասարկումը ներառում է անվտանգության ապահովմանն ուղղված ստուգումները և պատշաճ արտաքին տեսքի ապահովման, վառելիքով, յուղով, հովացման ու այլ հեղուկներով լցավորման աշխատանքները, իսկ սարքավորումների և գույքի որոշ տեսակների համար նաև` սանիտարական մշակումը:

1. Պարբերական տեխնիկական սպասարկումները ներառում են ստուգման-ախտորոշման, ամրակապման, կարգավորման, յուղման և այլ աշխատանքներ, որոնք նպատակաուղղված են դետալների մաշման ինտենսիվության նվազեցմանը, խափանումների ու անսարքությունների հայտնաբերմանն ու վերացմանը:
2. Տեխնիկական սպասարկումն ապահովում է սարքավորումների և գույքի անխափան աշխատանքը` սահմանված պարբերականության սահմաններում:
3. Սեզոնային տեխնիկական սպասարկումները ներառում են տարվա ցուրտ և տաք ժամանակներում շարժակազմի շահագործման նախապատրաստման համար:
4. **ՄԻՋՈՑՆԵՐԻ ԵՎ ԳՈւՅՔԻ ՆՈՐՈԳՈւՄԸ**

 17.Միջոցների և սարքավորումների նորոգումը կատարվում է միջոցների և գույքի ու դրանց բաղկացուցիչ մասերի սարքին կամ աշխատունակ վիճակի և ռեսուրսի վերականգնման ու անխափան աշխատանքի ապահովման նպատակով:

 18.Նորոգումը կատարվում է ինչպես ըստ պահանջի՝ անսարք վիճակի հայտնվելուց հետո, այնպես էլ պլանային կարգով` միջոցների և սարքավորումների որոշակի օգտոգործումից կամ աշխատատևողությունից հետո: Նորոգման երկրորդ ձևը համարվում է պլանային-նախազգուշական:

 19.Կախված նպատակից, բնույթից և կատարվող աշխատանքների ծավալից` նորոգումներն ստորաբաժանվում են ընթացիկ, միջին և հիմնական նորոգումների:

 20.Ընթացիկ նորոգումը նախատեսվում է վերականգնման կամ փոխարինման միջոցով սահմանային թույլատրելի վիճակի հասած միջոցների և սարքավորումների առանձին ագրեգատների, հանգույցների և դետալների (բացի բազիսային դետալներից) աշխատունակ վիճակ ապահովելու համար:

1. Ընթացիկ նորոգումն ապահովում է ագրեգատների, հանգույցների ու դետալների անխափան աշխատանքը՝ մինչև հերթական տեխնիկական սպասարկումը:
2. Միջոցների և սարքավորումների ագրեգատների ու հանգույցների հիմնական նորոգումը նախատեսվում է դրանց ռեսուրսի վերականգնման համար:
3. Միջոցների և սարքավորումների, ագրեգատների ու հանգույցների հիմնական նորոգումը նախատեսում է նորոգման օբյեկտի լրիվ քանդում, ախտորոշում, բաղկացուցիչ մասերի վերականգնում կամ նորով փոխարինում, հավաքում, կարգավորում և փորձարկում:
4. Հետագա շահագործման համար ոչ պիտանի տեխնիկական վիճակով միջոցների և սարքավորումների դուրսգրման (լուծարքի) դեպքում օգտագործման համար պիտանի ագրեգատները, հանգույցներն ու դետալները կարող են օգտագործվել նույն մակնիշների այլ միջոցների և գույքի նորոգման համար:
5. **ՍԱՐՔԱՎՈՐՈւՄՆԵՐԻ ԵՎ ԳՈւՅՔԻ ՊԱՀՊԱՆՈՒՄԸ**

 25.Միջոցների և սարքավորումների պահպանումը պետք է իրականացվի փակ շինություններում, ծածկի տակ կամ բաց հարթակներում:

 26.Միջոցների և սարքավորումների պահպանման տարածքներում սպասարկման կամ նորոգման աշխատանքներ չեն կատարվում, ինչպես նաև չեն պահվում վառելանյութեր, յուղեր և շուտ բռնկվող այլ նյութեր:

1. **ՇԱՀԱԳՈՐԾՄԱՆ ՊԱՏԱՍԽԱՆԱՏՎՈւԹՅՈւՆԸ**

 27. ՀՀ ՏԿԱԻՆ ՓԾ ստրորաբաժանումները և անձնակազմը սույն ուղեցույցով սահմանված տեխնիկական շահագործման պահանջների չկատարման հետևանքով հասցված նյութական վնասի համար պատասխանատվություն են կրում օրենդրությամբ սահմանված կարգով: